
Text rozhodnutia
Súd: Krajský súd Bratislava Spisová značka: 11CoP/391/2017 Identifikačné číslo súdneho spisu: 1117216581 Dátum vydania rozhodnutia: 04. 09. 2017 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2017:1117216581.2 Uznesenie Krajský súd v Bratislave v senáte zloženom z predsedníčky JUDr. Bianky Gelačíkovej a členiek senátu Mgr. Aleny Čakváriovej a Mgr. Patrície Železníkovej, vo veci prípustnosti prevzatia C.. C. E., narodeného dňa XX.XX.XXXX, bytom J., D. 9, do zdravotníckeho zariadenia A. nemocnica s poliklinikou Bratislava, Pažítkova 4, Bratislava, pracovisko Nemocnica Staré Mesto, Mickiewiczova 13, Bratislava, Psychiatrická klinika LFUK a UNB, na odvolanie umiestneného proti rozhodnutiu Okresného súdu Bratislava I, č.k. 1Pu/120/2017-6 zo dňa 30.06.2017, takto r o z h o d o l : Odvolanie sa o d m i e t a . o d ô v o d n e n i e : 1. Súd prvej inštancie napadnutým uznesením vyslovil, že prevzatie umiestneného C.. C. E., narodeného XX.XX.XXXX do zdravotníckeho zariadenia bolo prípustné. 2. Proti tomuto rozhodnutiu podal odvolanie umiestnený. 3. Odvolanie umiestneného nespĺňalo zákonom predpísané náležitosti, preto súd prvej inštancie vyzval umiestneného na odstránenie vád svojho podania. Umiestnený prevzal výzvu 14.07.2017, výzve súdu prvej inštancie nevyhovel a svoje podanie - odvolanie nedoplnil. 4. Podľa § 386 písm. b/ C.s.p., odvolací súd odmietne odvolanie, ak nemá náležitosti podľa § 363, ak pre vady odvolania nemožno v odvolacom konaní pokračovať. 5. Odvolací súd odmietol odvolanie umiestneného v zmysle vyššie citovaného ustanovenia, pretože odvolanie umiestneného nespĺňalo náležitosti. Umiestnený bol riadne vyzvaný na ich doplnenie, bola mu určená lehota na odstránenie nedostatkov, pričom umiestnený tejto výzve nevyhovel. 9. Odvolací súd prijal rozhodnutie jednomyseľne, pomerom hlasov 3 : 0 (§ 393 ods. 2 C.s.p.). Poučenie: Proti tomuto rozhodnutiu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.).

